CELEX: 62021TN0340
Language: hr
Date: 2021-06-19 00:00:00
Title: Predmet T-340/21: Tužba podnesena 19. lipnja 2021. – Ryanair/Komisija

16.8.2021   
            
            
               HR
            
            
               Službeni list Europske unije
            
            
               C 329/32
            
         
      Tužba podnesena 19. lipnja 2021. – Ryanair/Komisija
      (Predmet T-340/21)
      (2021/C 329/42)
      Jezik postupka: engleski
      
         Stranke
      
      
         Tužitelj: Ryanair DAC (Swords, Irska) (zastupnici: E. Vahida, F.-C. Laprévote, V. Blanc, S. Rating i I.-G. Metaxas-Maranghidis, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi tuženikovu odluku od 23. prosinca 2020 o državnim potporama SA.59462 (2020/N) – Grčka – COVID-19: Damage compensation for Aegean Airlines (1); i
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni razlog, kojim se navodi da je tuženik pogrešno primijenio članak 107. stavak 2. točku (b) UFEU-a i počinio očitu pogrešku u ocjeni kod nadzora proporcionalnosti potpore u odnosu na štetu prouzrokovanu COVID-19 krizom.
               
            
                  2.
               
               
                  Drugi tužbeni razlog, kojim se navodi da se pobijanom odlukom krše određene odredbe UFEU-a, opća načela europskog prava na kojima se temelji liberalizacija zračnog prijevoza u Europskoj uniji od kraja 80-ih godina (tj. nediskriminacija, slobodno pružanje usluga i sloboda poslovnog nastana) i Uredba (EZ) br. 1008/2008 (2).
               
            
                  3.
               
               
                  Treći tužbeni razlog, kojim se navodi da je tuženik propustio pokrenuti službeni istražni postupak unatoč ozbiljnim poteškoćama te je povrijedio tužiteljeva postupovna prava.
               
            
                  4.
               
               
                  Četvrti tužbeni razlog, kojim se navodi da je tuženik povrijedio obvezu obrazlaganja.
               
            
         (1)  SL 2021. C 122, str. 15. i 16.
      
         (2)  Uredba (EZ) br. 1008/2008 Europskog parlamenta i Vijeća od 24. rujna 2008. o zajedničkim pravilima za obavljanje zračnog prijevoza u Zajednici (preinaka) Tekst značajan za EGP (SL 2008. L 293, str. 3.-20.) (SL, posebno izdanje na hrvatskom jeziku, poglavlje 7., svezak 8., str. 164.).